
ROMÂNIA

JUDEŢUL VRANCEA


               CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea modificării H.C.L. nr.79/2007 privind stabilirea tarifelor pentru legitimaţiile de călătorie aferente  serviciului public local de transport urban de călători în Municipiul Focşani, cu modificările şi completările ulterioare 
                 Consiliul Local al Municipiului Focşani, judeţul Vrancea, întrunit în şedinţă ordinară;
· analizând proiectul de hotărâre iniţiat de Primarul Municipiului Focşani, prin care se propune aprobarea modificării H.C.L. nr.79/2007 privind stabilirea tarifelor pentru legitimaţiile de călătorie aferente  serviciului public local de transport urban de călători în Municipiul Focşani, cu modificările şi completările ulterioare, raportul Direcţiei economice înregistrat la nr. 60636/17.07.2018;
· văzând avizul favorabil al Comisiei buget şi administraţie publică;
· având în vedere adresa nr. 496/12.07.2018 transmisă de  SC  Transport  Public SA Focşani înregistrată la nr. 59520/12.07.2018;
· în conformitate cu prevederile art. 17 alin (1) lit. „m” din Legea nr.92/2007 privind serviciile de transport public local, cu modificările şi completările ulterioare, art.5, 20, 24 si 25 din Ordinul ANRSC nr.272/2007 pentru aprobarea Normelor cadru privind stabilirea, ajustarea şi modificarea tarifelor pentru serviciile de transport public local de persoane cu modificările şi completările ulterioare şi art.10, lit „c” din Contractul de delegare nr.2/3.01.2013 a serviciului de transport public local de persoane prin curse regulate si a infrastructurii aferente către SC Transport Public SA Focsani;
· în baza art.36 alin (1) şi (2) lit “d”, alin (6) lit “a”, pct.14, alin (9) precum şi în temeiul art. 45 alin.(1) din Legea nr.215/2001 privind administraţia publică locală, republicată în 2007, cu modificările şi completările ulerioare;

HOTĂRĂŞTE:

           Art.1 Se aprobă modificarea H.C.L. nr. 79/2007 privind stabilirea tarifelor pentru legitimaţiile de călătorie aferente  serviciului public local de transport urban de călători în Municipiul Focşani, cu modificările şi completările ulterioare, în sensul modificării tarifului de la 22 lei la 27 lei la pct.2.7 ”abonament cu 20 de călătorii pentru pensionari”. 

          Art.2 Prevederile prezentei hotărâri intră în vigoare începând cu data de 1 august 2018.
          Art.3 Prezenta hotărâre va fi comunicată de catre Serviciul administraţie publică locală, agricultură, cadastru, compartimentelor, serviciilor, S.C. Transport Public S.A. Focşani, Direcției de Asistență Socială și Medicină Școlară Focșani şi Primarului Municipiului Focşani, conform legii, care va asigura executarea acesteia prin Direcţia Economică, Compartimentul transport urban și Serviciul corp de control al primarului.
      PREŞEDINTE DE ŞEDINŢĂ,

                    Radu Nițu                                                          
                                                              Contrasemnează:
Secretarul Municipiului Focşani
                                                                         Eduard Marian Corhană                   
Municipiul Focşani, 26 iulie 2018                                                                                                                                                 

